Helyreállítás teljes rendszermeghibásodás esetén
Michael Terry

Creative Commons Nevezd meg! - Így add tovább! 4.0 Liszensz

Úr Balázs
ur dot balazs at fsf dot hu 2021, 2023.

# Teljes rendszer-helyreállítás

# Beállítás

Rendszerét állítsa kiinduló állapotba: telepítse újra, vagy készítsen új felhasználói fiókot egy meglévő rendszeren. Ne kezdje el azonnal személyre szabni. Várja meg a korábbi beállítások visszaállítását, mivel annak során felülíródhatnak a korábban végzett módosítások.

Ezután telepítenie kell a Déjà Dup alkalmazást. A disztribúció gyártója becsomagolhatja Önnek. Egyébként telepítse a Flathubról vagy a Snap Store-ból.

# Helyreállítás

Biztonsági mentések megnyitása.

Kattintson a Visszaállítás egy előző biztonsági mentésből gombra az Áttekintés oldalon.

A megjelenő helyreállítási párbeszédablak megkérdezi, hogy hol tárolja a biztonsági mentési fájlokat (a Biztonsági mentés helye).

Kattintson a Keresés gombra, és várja meg, amíg a Déjà Dup átvizsgálja a mentés helyét.

Válassza ki, melyik mentését szeretné helyreállítani. Az esetek többségében ezt nem kell módosítani, alapértelmezetten a legújabb kerül visszaállításra.

Kattintson a Tovább gombra.

Válassza ki, hová szeretne visszaállítani. Mivel ez egy teljes rendszer-helyreállítás, hagyja alapértelmezetten (ekkor helyreállítja az aktuális telepítést).

Kattintson a Tovább gombra.

Győződjön meg róla, hogy helyesen választott, majd kattintson a Helyreállítás gombra.

Várjon türelemmel. Néha hosszabb időt is igénybe vehet a helyreállítás.

Végül telepítse újra a korábban használt alkalmazásait.

Ha bármi okból nem sikerülne a helyreállítás a Fájlok helyreállítása az eredeti helyükre használatával, akkor próbálja egy ideiglenes mappába helyreállítani a fájlokat, majd másolja azokat a helyükre.

Ha ez sem működne, lehetősége van sokkal drasztikusabb módszerek kipróbálására is.