Prilagajanje nastavitev za ustvarjanje varnostnih kopij
Michael Terry

Creative Commons Attribution-Share Alike 4.0 Unported License

# Nastavitve

Če si želite ogledati nastavitve varnostnega kopiranja, pritisnite menijski gumb v zgornjem desnem kotu okna in izberite Nastavitve.

# Mesto za shranjevanje

Mesto za shranjevanje je mesto, kamor Déjà Dup shrani svoje kopije vaših datotek, da jih bo mogoče pozneje obnoviti.

Varnostne kopije so lahko precej velike, zato se prepričajte, da imate dovolj nezasedenega prostora na disku.

Če želite uporabiti zunanji pogon kot mesto za shranjevanje, ga priključite in prikazan bo na seznamu.

Čeprav lahko izberete krajevno mapo za varnostne kopije, to ni priporočljivo. Če strojna oprema odpove, boste hkrati izgubili prvotne podatke in varnostne kopije.

# Samodejno varnostno kopiraj

Vklopite to možnost, če želite, da Déjà Dup samodejno varnostno kopira za vas. To je priporočljivo, da tega ne pozabite storiti sami. Varnostne kopije so bolj uporabne, bolj kot so novejše, zato je pomembno, da redno varnostno kopirate.

# Pogostost samodejnega varnostnega kopiranja

Izberite, kako pogosto želite načrtovati samodejno varnostno kopiranje. Točen čas dneva ni prilagodljiv, vendar se varnostne kopije izvedejo sredi noči, če je mogoče. Poleg tega je samodejno varnostno kopiranje začasno ustavljeno in/ali ni načrtovano, ko ste v načinu varčevanja z energijo ali igralnem načinu.

# Ohrani varnostne kopije

Izberite najmanjši čas hranjenja varnostnih kopij. Če ugotovite, da so vam varnostne kopije zavzemajo preveč prostora, lahko zmanjšate čas hranjenja varnostnih kopij. Zaradi podrobnosti izvedbe brisanja so lahko datoteke hranjene nekaj časa več kot je določeno. Vendar nobena datoteka ne bo izbrisana pred določenim časom.

Varnostne kopije so privzeto shranjene za vedno, vendar jih je mogoče še prej izbrisati, če na mestu za shranjevanje zmanjkuje prostora.

# Mape za varnostno kopiranje

Izberite seznam map, ki jih želite shraniti v varnostno kopijo. Pritisnite gumb Dodaj ali Odstrani, da spremenite seznam. Če vas zanima samo varnostno kopiranje lastnih podatkov, zadostuje privzeta nastavitev Home .

# Prezrte mape

Izberite seznam map, ki jih ne želite shraniti v varnostno kopijo. Pritisnite gumb Dodaj ali Odstrani , da spremenite seznam.

Določeni podatki so lahko obsežni, a sicer za vas nepomembni. V tem primeru si lahko prihranite čas in prostor, tako da jih ne vključite v varnostno kopijo.

Nekatera mesta so vedno privzeto prezrta:

~/.cache

~/.ccache

~/.gvfs

~/.Private

~/.steam/root (privzeto je prezrta tudi datoteka ~/.local/share/Steam)

~/.var/app/*/cache

~/.var/app/*/config/Cache

~/.var/app/*/config/Code Cache

~/.var/app/com.valvesoftware.Steam/.steam/root

~/.xsession-errors

~/snap/*/*/.cache

/dev

/proc

/run

/sys

/tmp

Poljubna mapa z datoteko CACHEDIR.TAG ali .deja-dup-ignore.